Document ID: 32008D0151

32008D0151
L 048/37
SLUŽBENI LIST EUROPSKE UNIJE
12.02.2008.
ODLUKA VIJEĆA
od 12. veljače 2008.
o sklapanju Sporazuma u obliku razmjene pisama o privremenoj primjeni Protokola o utvrđivanju ribolovnih mogućnosti i financijskog doprinosa u skladu sa Sporazumom između Europske zajednice i Republike Côte d’Ivoirea o ribolovu u obalnim vodama Côte d’Ivoirea za razdoblje od 1. srpnja 2007. do 30. lipnja 2013.
(2008/151/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 300. stavak 2. u vezi s njegovim člankom 37.,
uzimajući u obzir prijedlog Komisije,
budući da:
(1)
Zajednica je dogovorila s Republikom Côte d’Ivoire Sporazum o partnerstvu u ribarstvu, osiguravajući plovilima Zajednice ribolovne mogućnosti u vodama nad kojima Côte d’Ivoire ima suverenitet ili jurisdikciju u pogledu ribarstva.
(2)
Kao rezultat navedenih pregovora, 5. travnja 2007. parafiran je novi Sporazum o partnerstvu u ribarstvu.
(3)
Sporazum između Europske ekonomske zajednice i Republike Côte d’Ivoirea o ribolovu u obalnim vodama Côte d’Ivoirea (1) novim se Sporazumom o partnerstvu u ribarstvu stavlja izvan snage.
(4)
Kako bi se zajamčio nastavak ribolovnih aktivnosti plovilima Zajednice, ključno je da se novi Sporazum o partnerstvu u ribarstvu počne što prije primjenjivati. Obje stranke, stoga, parafiraju Sporazum u obliku razmjene pisama o privremenoj primjeni parafiranog Protokola uz novi Sporazum o partnerstvu u ribarstvu od 1. srpnja 2007.
(5)
U interesu je Zajednice da odobri Sporazum u obliku razmjene pisama.
(6)
Potrebno je odrediti način raspodjele ribolovnih mogućnosti između država članica,
ODLUČILO JE:
Članak 1.
Sporazum u obliku razmjena pisama o privremenoj primjeni Protokola, kojim se za razdoblje od 1. srpnja 2007. do 30. lipnja 2013. utvrđuju ribolovne mogućnosti i financijski doprinos u skladu sa Sporazumom o partnerstvu u ribarstvu između Europske zajednice i Republike Côte d’Ivoirea o ribolovu u ribolovnoj zoni Côte d’Ivoirea, odobrava se u ime Zajednice.
Tekst Sporazuma u obliku razmjene pisama priložen je ovoj Odluci.
Članak 2.
1. Ribolovne mogućnosti iz Protokola ovog Sporazuma dodjeljuju se između država članica kako slijedi:
-
25 plovila s okružujućom mrežom plivaricom
Francuska:
10 plovila
Španjolska:
15 plovila
-
15 plovila s plutajućim parangalom
Španjolska:
10 plovila
Portugal:
5 plovila
Ako zahtjevi za izdavanje povlastica ovih država članica ne iscrpe sve ribolovne mogućnosti utvrđene u Protokolu, Komisija može uzeti u obzir zahtjeve za povlastice bilo koje druge države članice.
Članak 3.
Države članice čija plovila obavljaju ribolovne aktivnosti u skladu sa Sporazumom iz članka 1. obavješćuju Komisiju o količinama za svaki ulovljeni riblji stok unutar ribolovne zone Côte d’Ivoirea u skladu s Uredbom Komisije (EZ) br. 500/2001 od 14. ožujka 2001. o utvrđivanju detaljnih pravila za primjenu Uredbe Vijeća (EEZ) br. 2847/93 o nadzoru ulova s ribarskih plovila Zajednice u vodama trećih zemalja i na otvorenim morima (2).
Članak 4.
Ovime se ovlašćuje predsjednik Vijeća da odredi osobu(e) opunomoćene za potpisivanje Sporazuma u obliku razmjene pisama kako bi isti bio obvezujući za Zajednicu.
Sastavljeno u Bruxellesu 12. veljače 2008.

Labels: 18
5
6